Държавен вестник, бр. 45, 2023 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  45
г) да предприемат тези и други действия 
в съответствие със споразуменията за попе­
чителство.
Член 88
Съветът за попечителство изработва въ­
просник относно политическия, икономиче­
ския, социалния и образователния напредък 
на жителите на всяка територия под попечи­
телство, а администриращата власт представя 
на Общото събрание на базата на този въпрос­
ник годишен доклад за всяка територия под 
попечителство, която е от компетентността 
на Общото събрание.
Гласуване
Член 89
1. Всеки член на Съвета за попечителство 
има един глас.
2. Решенията на Съвета за попечителство 
се вземат с мнозинство от присъстващите и 
гласуващи членове.
Процедура
Член 90
1. Съветът за попечителство приема свои 
процедурни правила, включващи и реда за 
избиране на неговия председател.
2. Съветът за попечителство се събира при 
необходимост съгласно своите процедурни 
правила, които трябва да съдържат разпоред­
би, предвиждащи свикване на заседания по 
искане на мнозинството от членовете.
Член 91
Съветът за попечителство се ползва, когато 
е уместно, от помощта на Икономическия и 
социален съвет и на специализираните орга­
низации по въпроси, по които те са съответно 
заинтересувани.
ГЛАВА ХIV
МЕЖДУНАРОДЕН СЪД
Член 92
Международният съд е главният съдебен 
орган на Организацията на обединените нации. 
Той действа съобразно приложения Статут, 
който е основан на Статута на Постоянния 
съд за международно правосъдие и съставлява 
неразделна част от настоящия Устав.
Член 93
1. Всички членове на Организацията на 
обединените нации са ipso facto страни по 
Статута на Международния съд.
2. Държава, която не е членка на Орга­
низацията, може да стане страна по Статута 
на Международния съд при условия, които 
при всеки отделен случай се определят от 
Общото събрание по препоръка на Съвета 
за сигурност.
Член 94
1. Всеки член на Организацията се за­
дължава да се съобразява с решението на 
Международния съд по всяко дело, по което 
е страна.
2. Ако някоя страна по едно дело не изпъл­
ни задълженията, наложени є с постановено 
от съда решение, другата страна може да се 
обърне към Съвета за сигурност и последният 
може, ако сметне за необходимо, да направи 
препоръки или да реши да се вземат мерки 
за привеждане на решението в изпълнение.
Член 95
Никоя разпоредба на настоящия Устав 
не пречи на членовете на Организацията да 
поверят разрешаването на своите спорове на 
други съдилища по силата на вече съществу­
ващи споразумения или на такива, които биха 
могли да бъдат сключени в бъдеще.
Член 96
1. Общото събрание или Съветът за си­
гурност може да иска от Международния съд 
съвещателно мнение по всеки правен въпрос.
2. Други органи на Организацията на обеди­
нените нации и специализирани организации, 
на които Общото събрание може по всяко 
време да даде разрешение за това, могат също 
така да искат от съда съвещателни мнения 
по правни въпроси, възникнали в кръга на 
тяхната дейност.
ГЛАВА ХV
СЕКРЕТАРИАТ
Член 97
Секретариатът се състои от Генерален 
секретар и от такъв персонал, какъвто може 
да се изисква от Организацията. Генералният 
секретар се назначава от Общото събрание 
по препоръка на Съвета за сигурност. Той е 
най-висшето административно длъжностно 
лице на Организацията.
Член 98
Генералният секретар действа в това си 
качество във всички заседания на Общото 
събрание, на Съвета за сигурност, на Иконо­
мическия и социален съвет и на Съвета за 
попечителство и изпълнява функциите, които 
му се възлагат от тези органи. Генералният 
секретар представя на Общото събрание го­
дишен доклад за работата на Организацията.
Член 99
Генералният секретар може да привлече 
вниманието на Съвета за сигурност върху 
всеки въпрос, който по негова преценка би 
могъл да застраши поддържането на между­
народния мир и сигурност.
Член 100
1. При изпълнение на своите задължения 
Генералният секретар и персоналът не могат 
да искат или да получават инструкции от 
което и да е правителство или от която и 
да е власт извън Организацията. Те трябва 
да се въздържат от всяко действие, което не 
съответства на положението им на между­
народни длъжностни лица, отговорни само 
пред Организацията.